Lakksumak

Lakksumak (Toxicodendron vernicifluum) er et løvfellende tre i sumakfamilien.

Den blir opptil 20 m høy med hårete kvister. Bladene er ulikefinnete med 9–13 småblad. Høstfargen er sterkt karmosinrød. Den er særbu med egne hann- og hunnplanter. Blomstene er gulhvite og sitter mange sammen i enden av skuddet. Frukten er en avlang, gulbrun steinfrukt. Lakksumak kan forveksles med Toona sinensis, men den sistnevnte mangler som regel endesmåblad og har annerledes bark og knopper.

Lakksumak vokser i fjellskoger, og i Kina finnes den 800–2800 moh. Utbredelsen omfatter Kina, India, Japan og Korea. Lakken i østasiatiske lakkarbeider er fremstilt av sevjen fra dette treet og slektningen Toxicodendron succedaneum.

 Litteratur 



 Eksterne lenker 


Kategori:Sumakfamilien